CELEX: 62006CA0256
Language: el
Date: 2008-01-17 00:00:00
Title: Υπόθεση C-256/06: Απόφαση του Δικαστηρίου (δεύτερο τμήμα) της 17ης Ιανουαρίου 2008 (αίτηση του Bundesfinanzhof, Γερμανία, για την έκδοση προδικαστικής αποφάσεως) — Theodor Jäger κατά Finanzamt Kusel-Landstuhl (Ελεύθερη κυκλοφορία των κεφαλαίων — Άρθρα 73 B και 73 Δ της Συνθήκης ΕΚ (νυν άρθρα 56 ΕΚ και 58 ΕΚ) — Φόρος κληρονομίας — Υπολογισμός της αξίας των συστατικών στοιχείων της κληρονομίας — Γεωργική και δασική περιουσία που βρίσκεται σε άλλο κράτος μέλος — Λιγότερο ευνοϊκή μέθοδος υπολογισμού της αξίας αυτών των περιουσιακών στοιχείων και του ύψους του οφειλόμενου φόρου)

8.3.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 64/8
            
         Απόφαση του Δικαστηρίου (δεύτερο τμήμα) της 17ης Ιανουαρίου 2008 (αίτηση του Bundesfinanzhof, Γερμανία, για την έκδοση προδικαστικής αποφάσεως) — Theodor Jäger κατά Finanzamt Kusel-Landstuhl
   (Υπόθεση C-256/06) (1)
   
   (Ελεύθερη κυκλοφορία των κεφαλαίων - Άρθρα 73 B και 73 Δ της Συνθήκης ΕΚ (νυν άρθρα 56 ΕΚ και 58 ΕΚ) - Φόρος κληρονομίας - Υπολογισμός της αξίας των συστατικών στοιχείων της κληρονομίας - Γεωργική και δασική περιουσία που βρίσκεται σε άλλο κράτος μέλος - Λιγότερο ευνοϊκή μέθοδος υπολογισμού της αξίας αυτών των περιουσιακών στοιχείων και του ύψους του οφειλόμενου φόρου)
   (2008/C 64/10)
   Γλώσσα διαδικασίας: η γερμανική
   Αιτούν δικαστήριο
   Bundesfinanzhof
   Διάδικοι στην υπόθεση της κύριας δίκης
   Theodor Jäger
   κατά
   Finanzamt Kusel-Landstuhl
   Αντικείμενο της υποθέσεως
   Προδικαστική — Bundesfinanzhof — Ερμηνεία του άρθρου 56 EΚ — Εθνική νομοθεσία για την επιβολή φόρου κληρονομίας — Εφαρμογή διαφορετικών μεθόδων εκτίμησης της αξίας της γεωργικής και δασικής ακίνητης περιουσίας, ανάλογα με το αν η περιουσία αυτή βρίσκεται στην ημεδαπή ή σε άλλο κράτος μέλος, με συνέπεια να επιβάλλεται υψηλότερος φόρος στην περίπτωση που η κληρονομία περιλαμβάνει γεωργική και δασική ακίνητη περιουσία που βρίσκεται σε άλλο κράτος μέλος από ό,τι στην περίπτωση που όλα τα περιουσιακά αγαθά βρίσκονται στην ημεδαπή
   Διατακτικό της αποφάσεως
   Το Δικαστήριο αποφαίνεται:
   Το άρθρο 73 B, παράγραφος 1, της Συνθήκης (νυν άρθρο 56, παράγραφος 1, ΕΚ), σε συνδυασμό με το άρθρο 73 Δ της Συνθήκης ΕΚ (νυν άρθρο 58 ΕΚ), πρέπει να ερμηνευθεί υπό την έννοια ότι απαγορεύει ρύθμιση κράτους μέλους, η οποία προβλέπει ότι, για τον υπολογισμό του ύψους του οφειλόμενου φόρου επί κληρονομίας αποτελούμενης από περιουσιακά στοιχεία που βρίσκονται εντός του εδάφους του και από γεωργική και δασική ακίνητη περιουσία κείμενη σε άλλο κράτος μέλος,
   
               —
            
            
               το ακίνητο που βρίσκεται στο άλλο κράτος μέλος λαμβάνεται υπόψη κατά τη συνήθη αξία του, ενώ για το ίδιο περιουσιακό στοιχείο, εφόσον βρίσκεται εντός του εθνικού εδάφους, ισχύει μία ειδική διαδικασία υπολογισμού, της οποίας το αποτέλεσμα είναι να προκύπτει κατά μέσον όρο μόνον το 10 % της συνήθους αξίας του, και
            
         
               —
            
            
               η κείμενη εντός του εθνικού εδάφους γεωργική και δασική περιουσία απαλλάσσεται λόγω αντικειμένου από τον φόρο μέχρι ορισμένο ποσό και η υπόλοιπη αξία της φορολογείται μόνον κατά 60 %.
            
         
      (1)  ΕΕ C 224 της 16.9.2006.